Yaponiya politsiyasi yakudza shtab-kvartirasida tintuv o‘tkazdi

Yaponiya janubi—g‘arbidagi Xyogo prefekturasi politsiyasi Avadzi shahrida yakudzaning “Kobe yamaguti-gumi” guruhi shtab-kvartirasida tintuv o‘tkazdi. Bu haqda “TASS” xabar bermoqda.

TBS telekanaliga ko‘ra, tintuv 30 nafar tergovchidan iborat guruh tomonidan 5 million iyena (44 ming dollar) ta’ma qilinishi bo‘yicha ish doirasida o‘tkazildi. Mazkur ish yuzasidan shu oy boshida jinoiy sindikatning 3 nafar yetakchisi qamoqqa olingandi.
“Kobe yamaguti-gumi” shtab-kvartirasida tintuv aprel oxirida uning nazoratidagi guruhlardan biri alohida ajralib chiqishga qaror qilganidan beri birinchi marotaba o‘tkazildi.